**A LEXUS LC IS MEGMÉRETI MAGÁT A ZÖLD POKOLBAN**

**A világ vezető prémium hibrid gyártójaként ismert Lexus vadonatúj szupersportkupéja, az LC is pályára lép majd a negyvenhatodik 24 órás nürburgringi hosszú távú versenyen (ismertebb nevén Nürburgring 24 órás futam), ami idén 2018. május 12-13. között kerül megrendezésre.**

A legendás Nürburgring 24 órás futamot minden évben a Németország középső részén fekvő – nem mellesleg a világ legkeményebb pályájának tartott, ’Zöld Pokoként is emlegetett – Nürburgringen tartják, és a 2018. május 12-13. között megrendezett esemény immár a 46. lesz a versenysorozat hosszú történetében. A 2018-as év azért is emlékezetes lesz, mert a [Lexus LC](https://www.lexus.hu/car-models/lc/lc-500h/#Introduction) idén indul először ezen a versenyen. Az autót a vállalat szerelői és mérnökei készítették fel, hogy megfeleljen a versenyspecifikációknak, olyan fejlett technológiákat alkalmazva a járműben, amelyek a jövő sorozatgyártású autóiban is megjelenhetnek majd. Mindez szerves része a Lexus azon törekvésének, hogy “az emberek és az autók tökéletesítését” célzó programjai révén “egyre jobb autókat alkothasson”.

A Lexus LC benevezése a Nürburgring 24 órás futamra lehetővé teszi a környezetbarát hibrid modelljeiről ismert márka számára a következő technológiák bevezetését, amelyek idővel sorozatgyártású autóinkban is megjelennek majd:

・A karosszériatechnológia fejlesztése (a tömeg csökkentése, a szerkezeti merevség növelése)

・Vezetősegítő technológiák (látási viszonyok javítása, stb.)

・Az aerodinamika fejlesztése

・A motor fejlesztése (a teljesítmény növelése a súrlódás csökkentésével, az üzemanyag-fogyasztás mérséklése, stb.)

・Futómű-technológia (a tömeg csökkentése, a merevség növelése, a reakciók javítása, stb.)

A vezető pilóta Takeshi Tsuchiya lesz, mellette pedig még hárman vezetik majd az autót: Takamitsu Matsui, Naoya Gamo, és Yuichi Nakayama.

*“A jelenleg fejlesztés alatt álló Lexus LC versenyautó pillanatnyilag még olyan, mint egy csecsemő, ám hamarosan megteszi első lépéseit.”*- fogalmaz Takeshi Tsuchiya pilóta. “*Kell még némi idő, amíg teljesen a maga lábára állhat, de ez bőven megéri a fáradságot. Nagyon örülök, hogy én is része lehetek a vállalat “alkossunk még jobb autókat” törekvésének. Pilótaként mind a négyen együttműködünk azért, hogy segítsünk a vállalat céljainak elérésében.”*

|  |  |
| --- | --- |
| Csapat | TOYOTA GAZOO Racing |
| Jármű / Géposztály | LEXUS LC (a tervek szerint SP-PRO géposztály) |
| Főbb műszaki adatok | Motor | módosított 2UR-GSE egység |
| Gumiabroncsok | Bridgestone |
| Pilóták (terv)  | Takeshi Tsuchiya, Japán |
| Takamitsu Matsui, Japán |
| Naoya Gamo, Japán |
| Yuichi Nakayama, Japán |
| Vezető szerelő | Toshiyuki Sekiya |
| Vezető mérnök | Kazuyoshi Ogata  |

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com